“3 หุ้นตระกูลป.” ลบกว่า 1% เซ่น “น้ำมันดิบ” ปิดร่วง 4% วิตกดีมานด์ลด-ศก.โลกซบเซา
“PTT-PTTEP-PTTGC” ลบกว่า 1% เซ่น “น้ำมันดิบ WTI- BRENT” ปิดลบ 4% วิตกดีมานด์ลด-ศก.โลกซบเซา รวมถึงการแข็งค่าของสกุลเงินดอลลาร์
“PTT-PTTEP-PTTGC” ลบกว่า 1% เซ่น “น้ำมันดิบ WTI- BRENT” ปิดลบ 4% วิตกดีมานด์ลด-ศก.โลกซบเซา รวมถึงการแข็งค่าของสกุลเงินดอลลาร์
4 ม.ค. 2566

ผู้สื่อข่าวรายงานว่า วันนี้ (4 ม.ค.66) ณ เวลา 10:14 น. ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 46.25 บาท ลบ 0.50 บาท หรือ 1.07% สูงสุดที่ระดับ 46.75 บาท ต่ำสุดที่ระดับ 46 บาท ด้วยมูลค่าการซื้อขาย 242.43 ล้านบาท
ด้านราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP อยู่ที่ระดับ 172.50 บาท ลบ 2.50 บาท หรือ 1.43% สูงสุดที่ระดับ 173 บาท ต่ำสุดที่ระดับ 171.50 บาท ด้วยมูลค่าการซื้อขาย 501.39 ล้านบาท
ส่วนราคาหุ้น บริษัท ปตท. จำกัด (มหาชน) หรือ PTT อยู่ที่ระดับ 32.50 บาท ต่ำสุดที่ระดับ 32.50 บาท ลบ 0.25 บาท หรือ 0.76% สูงสุดที่ระดับ 32.50 บาท ต่ำสุดที่ระดับ 32.25 บาท ด้วยมูลค่าการซื้อขาย 97.99 ล้านบาท
ทั้งนี้ราคาหุ้นกลุ่มพลังงานปรับตัวลดลงหลังราคาน้ำมันดิบปรับตัวลดลงอย่างหนักวานนี้ โดยสัญญาน้ำมันดิบ WTI ส่งมอบเดือนก.พ. ร่วงลง 3.33 ดอลลาร์ หรือ 4.1% ปิดที่ 76.93 ดอลลาร์/บาร์เรล ส่วนสัญญาน้ำมันดิบเบรนท์ (BRENT) ส่งมอบเดือนมี.ค. ดิ่งลง 3.81 ดอลลาร์ หรือ 4.4% ปิดที่ 82.10 ดอลลาร์/บาร์เรล
โดยตลาดถูกกดดันจากความกังวลเกี่ยวกับอุปสงค์ที่ชะลอตัวลงในจีน รวมทั้งแนวโน้มเศรษฐกิจโลกที่ซบเซา และการแข็งค่าของสกุลเงินดอลลาร์
ขณะที่รัฐบาลจีนประกาศเพิ่มโควตาส่งออกผลิตภัณฑ์น้ำมันในปีนี้ ซึ่งตลาดมองว่าเป็นสัญญาณบ่งชี้ถึงอุปสงค์ที่อ่อนแอภายในประเทศ โดยขณะนี้จีนซึ่งเป็นผู้นำเข้าน้ำมันดิบรายใหญ่ที่สุดของโลกยังคงต่อสู้กับการแพร่ระบาดของโรคโควิด-19